CELEX: 62021CN0290
Language: el
Date: 2021-05-05 00:00:00
Title: Υπόθεση C-290/21: Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 5 Μαΐου 2021 — Staatlich genehmigte Gesellschaft der Autoren, Komponisten und Musikverleger regGenmbH (AKM) κατά Canal+ Luxembourg Sàrl

9.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/24
            
         
      Αίτηση προδικαστικής αποφάσεως την οποία υπέβαλε το Oberster Gerichtshof (Αυστρία) στις 5 Μαΐου 2021 — Staatlich genehmigte Gesellschaft der Autoren, Komponisten und Musikverleger regGenmbH (AKM) κατά Canal+ Luxembourg Sàrl
      (Υπόθεση C-290/21)
      (2021/C 320/23)
      Γλώσσα διαδικασίας: η γερμανική
      
         Αιτούν δικαστήριο
      
      Oberster Gerichtshof
      
         Διάδικοι στην υπόθεση της κύριας δίκης
      
      
         Ενάγουσα και αναιρεσείουσα: Staatlich genehmigte Gesellschaft der Autoren, Komponisten und Musikverleger regGenmbH (AKM)
      
         Εναγομένη και αναιρεσίβλητη: Canal+ Luxembourg Sàrl
      
         Λοιποί μετέχοντες στη διαδικασία: Tele 5 TM-TV GmbH, Österreichische Rundfunksender GmbH & Co. KG, Seven.One Entertainment Group GmbH, ProsiebenSat 1 PULS 4 GmbH
      
         Προδικαστικά ερωτήματα
      
      
                  1.
               
               
                  Έχει το άρθρο 1, παράγραφος 2, στοιχείο β', της οδηγίας 93/83/ΕΟΚ του Συμβουλίου, της 27ης Σεπτεμβρίου 1993, περί συντονισμού ορισμένων κανόνων όσον αφορά το δικαίωμα του δημιουργού και τα συγγενικά δικαιώματα που εφαρμόζονται στις δορυφορικές ραδιοτηλεοπτικές μεταδόσεις και την καλωδιακή αναμετάδοση (1), την έννοια ότι όχι μόνον ο ραδιοτηλεοπτικός οργανισμός αλλά και ο πάροχος δορυφορικού πακέτου που μετέχει στην αδιαίρετη και ενιαία πράξη της ραδιοτηλεοπτικής μετάδοσης προβαίνει σε πράξη χρήσης –ενδεχομένως εξαρτώμενη από προηγούμενη άδεια του δικαιούχου– μόνο στο κράτος στο οποίο, υπό τον έλεγχο και την ευθύνη του ραδιοτηλεοπτικού οργανισμού, τα σήματα με τα οποία μεταδίδονται τα προγράμματα («σήματα-φορείς προγραμμάτων» εισάγονται σε μια αδιάκοπη αλυσίδα («αλληλουχία») μετάδοσης προς τον δορυφόρο και από εκεί προς τη γη, με αποτέλεσμα να μη θίγεται το δικαίωμα του δημιουργού στο κράτος λήψης εξαιτίας της συμμετοχής του παρόχου δορυφορικού πακέτου στην πράξη της ραδιοτηλεοπτικής μετάδοσης;
               
            
                  2.
               
               
                  Σε περίπτωση αρνητικής απάντησης στο πρώτο ερώτημα:
                  Έχει ο όρος «παρουσίαση στο κοινό» στο άρθρο 1, παράγραφος 2, στοιχεία α' και γ', της οδηγίας 93/83, και στο άρθρο 3, παράγραφος 1, της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (2), την έννοια ότι o πάροχος δορυφορικού πακέτου ο οποίος, κατά την παρουσίαση στο κοινό μέσω δορυφόρου, μετέχει ως περαιτέρω φορέας που συγκεντρώνει κατ’ επιλογήν του σε ένα πακέτο πλείονα κωδικοποιημένα σήματα υψηλής ανάλυσης από προγράμματα τηλεόρασης ελεύθερης πρόσβασης και συνδρομητικής τηλεόρασης διαφόρων ραδιοτηλεοπτικών οργανισμών και προσφέρει στους πελάτες του έναντι αμοιβής το ανεξάρτητο οπτικοακουστικό προϊόν που έχει δημιουργηθεί με τον τρόπο αυτό υποχρεούται να ζητεί χωριστή άδεια από τον δικαιούχο των σχετικών δικαιωμάτων ακόμη και όσον αφορά το προστατευόμενο περιεχόμενο στα προγράμματα της τηλεόρασης ελεύθερης πρόσβασης που περιλαμβάνονται στο πακέτο προγραμμάτων, μολονότι, εν προκειμένω, o πάροχος του δορυφορικού πακέτου παρέχει απλώς στους πελάτες του πρόσβαση σε έργα στα οποία όλοι έχουν ήδη ελεύθερη πρόσβαση εντός της ζώνης ραδιοτηλεοπτικής κάλυψης, έστω και σε χαμηλότερη ποιότητα συνήθους ανάλυσης;
               
            
         (1)  ΕΕ 1993, L 248, σ. 15.
      
         (2)  ΕΕ 2001, L 167, σ. 10.